gaynde ak bey
buleen di nangoo waxantu. loolu, xabaar bii, doy na ci seede.
buur gaynde dafa tëddoon bés, di féexlu ca peggu déeg ba. am xar, di tuñ-tuñi ba agsi fa ak maram. buur gaynde ne ko :
- nuyu naa la waay, mbokk sama ! fi nga dëkk sori na fi ?
kooku tontu ne ko :
- waawaaw, sori lool sax ! gisal car bii, ba may jóg laa ko fàqoon, mu tooy xepp, te gis nga nii mu wowe, ba doon matt.
gaynde ne ko.
- kon naanal te ni mes !
nees tuuti, béy ne jalañ agsi. gaynde jaar fa mu jaaroon ak xar :
- salaa maalekum béy, ndax fi nga dëkk sori na fi ?
- déedet, mukk ! soriy lan !
- kon baax na, dinaa leen nuyusi. boo demee, waajal leen ma ngan !
naka la dëdde, gaynde daldi topp ca tànkam ya, agsi ca dëkk ba, rey gétt ga gépp, lekk ba yéy yax ya.
OSAD
tibbi ko ak coppite ci
Téere dawal
wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn est_Latn wol_Latn wol_Latn